text: РЕГЛАМЕНТ (ЕС) № 1192/2012 НА КОМИСИЯТА
  от 12 декември 2012 година
  за прекратяване на регистрационния режим по отношение на вноса на газови джобни механични запалки за еднократна употреба, изпратени от Виетнам, независимо дали са декларирани с произход от Виетнам или не, наложен с Регламент (ЕС) № 548/2012
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният регламент“), и по-специално член 14 от него,
  след консултация с консултативния комитет,
  като има предвид, че:
  1. Разследването във връзка със заобикаляне на антидъмпинговите мерки и регистрационния режим по отношение на вноса
  (1)
  На 26 юни 2012 г. с Регламент (ЕС) № 548/2012 (2) Комисията започна разследване във връзка с възможното заобикаляне на антидъмпинговите мерки, наложени с Регламент (ЕО) № 1458/2007 на Съвета (3) върху вноса на газови джобни механични запалки за еднократна употреба с произход от Китайската народна република, чрез доставяне от Виетнам на газови джобни механични запалки за еднократна употреба, независимо дали са декларирани с произход от Виетнам или не. С посочения регламент също така бе въведен регистрационен режим по отношение на вноса на горепосочените продукти.
  (2)
  Настоящият регламент не предопределя заключенията от разследването, започнато с Регламент (ЕС) № 548/2012.
  2. Прекратяване на регистрационния режим
  (3)
  С оглед на изтичането на срока на действие на антидъмпинговите мерки върху вноса на газови джобни механични запалки за еднократна употреба с произход от Китайската народна република (4), регистрационният режим по отношение на вноса на газови джобни механични запалки за еднократна употреба, изпратени от Виетнам, независимо дали са декларирани с произход от Виетнам или не, следва да бъде преустановен,
  ПРИЕ НАСТОЯЩИЯ РЕГЛАМЕНТ:
  Член 1
  На митническите органи се указва да прекратят регистрационния режим по отношение на вноса, прилаган в съответствие с член 2 от Регламент (ЕС) № 548/2012.
  Член 2
  Настоящият регламент влиза в сила на 14 декември 2012 г.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 12 декември 2012 година.